Нова конспиративна теория: Краят на света идва през октомври
Според мистериозна теория на конспирацията краят на света се очаква през октомври 2017 г., когато загадъчната планета Нибиру ще се сблъска със Земята и ще унищожи живота на нея, пишe британският вестник „Дейли мейл“, цитиран от вестник „Труд“. Още една теория за края на света завладя интернет Изданието цитира книгата „Планетата Хикс: пристигането през 2017“ на писателя Дейвид Мийд. Според нея планетата Хикс се приближава към Земята и затова зачестяват големите земетресения, изригвания на вулкани, бури и свлачища. „Топлинните вълни стават все по-ожесточени“, твърди авторът. Според него тези феномени плашат световния богаташки елит и затова се строят луксозни бункери. Мийд пише в книгата си, че Нибиру идва към нас под скосен ъгъл спрямо Южния полюс. Това прави наблюденията на планетата Хикс много трудни. Апокалиптици от всички страни, съсредоточете се! Според учени от НАСА конспирациите за Нибиру не са нищо друго освен интернет спекулации, които не се опират на никакви научни факти. Реално съществуването й не е потвърдено научно, но се смята, че тя обикаля около Слънцето по голяма, разтеглена орбита. На всеки 36 хил. години, а според някои автори на 12 хил. години преминава през центъра на Слънчевата система. Магнитното поле на Земята отслабва Има много конспирации за края на планетата ни – земетресение, супервулкан, трета световна война, терористичен акт, изместване на земните магнитни полюси, мощно слънчево изригване или нашествие от извънземни. Има и множество убежища, построени от хората, за да се предпазят от края. Такива са бункерът на семейство Кенеди във Флорида, САЩ, хотелът бомбоубежище във Швейцария или Диксие Чинг – подземният град, намиращ се под Пекин.